Tesluqeb-itt-id taqcict-nni, yelli-s nni n tnuṭ-nni mi nuɣent akka di tala. Ad as-tini : “ Nekk ur ttnaɣaɣ ara yidem a tin iwumi rewlen sebɛa, setta watmaten-is, a rewlen watmaten-im, seg asmi id-tluleḍ ur rbiḥen ara fell-am, tluleḍ-d kan a rewlen, yah ! ”. Yuɣal truḥ-d ar yemma-s, tenna-as : “ A yemma id-tenna id-tenna, d tidet ? ”, tenna-as : “ Ilaq id-tiniḍ d acu-t watmatenagi-inu ? ”, tenna-as : “ D tidet a yelli !, d tidet ”, tenna-as amek i teḍra, tenna-as : “ Atmatenim uggin aqcic ”, tenna-as : “ Nekk arniɣ-kem-id d taqcict, tanuṭ-nni tessawel-d as-teqqar d aqcic, dɣa slan-d dɣa ruḥen, nejlan ”. Tenna-as : “ Tura nekk a yelli akka i teḍra ”, tenna-as : “ Yah! Ruḥen akk watmaten-agi-inu d tidet ”, mi tenna-as d tidet, tenna-as : “ A yemma ad ruḥaɣ andaka llan ”, tenna-as : “ A yelli ur tezmireḍ ara ad truḥeḍ, ur teẓriḍ anda ara tenṭṭafeḍ, ad tafeḍ abɛaḍ nniḍen n lewḥuc ak-m-yeččen ”, tenna-as : “ Xas! ”, tenna-as : “ Ad ruḥaɣ, ad ruḥaɣ ”. Tesɛa aɛudiw, tebra-as-d, yenna-as, tenna-as : “ Bru-as-d kan i uɛudiw-nni, ad ruḥaɣ daya ”, tefka-as, yemma-as, aɛwin, tarkeb, terna-as taklit, d taklit nsen, tetteddu akken yid-s. Yuɣal tewwi aɛeqqa yessawalen deg uciwi-s, tewwi aɛeqqa-nni, yuɣal teqqar-as taklit-nni meskint : “ Ars-d akka tura ciṭuḥ ad rekbaɣ aɛyiɣ ”, tenna-as : “ Dɣa ad yenṭeq uɛeqqa-nni ad as-yini sel-as sel-as a baba a baba ad teqqar taklit tazeffart ars-d ad rekbaɣ ” dɣa ad as-yini : “ Ruḥ a yelli, ruḥ ” dɣa ad ruḥent ad kemlent abrid, ad leḥḥunt ad leḥḥunt ciṭ ad as-tini daɣen-nni tina : “ Ars-d ad rekbaɣ ciṭuḥ ”, dɣa ad yenṭeq uɛeqqa-nni daɣen akka 79